b'\n_START_ARTICLE_\nDana Reizniece-Ozola\n_START_PARAGRAPH_\nDana Reizniece-Ozola (neiuna Dana Reizniece; s\xc3\xbcndinud 6. novembril 1981 Kuld\xc4\xabgas) on L\xc3\xa4ti poliitik ja maletaja, naiste suurmeister (2001)._NEWLINE_Ta oli aastast 2014 L\xc3\xa4ti majandusminister (Laimdota Straujuma teises valitsuses) ning oli 11. veebruarist 2016 23. jaanuarini 2019 M\xc4\x81ris Ku\xc4\x8dinskise valitsuses L\xc3\xa4ti rahandusminister._NEWLINE_Ta s\xc3\xbcndis ja kasvas Kuld\xc4\xabgas, kus sai keskhariduse. Seej\xc3\xa4rel \xc3\xb5ppis ta Ventspilsi \xc3\x9clikooli Kolled\xc5\xbeis.\n_START_SECTION_\nMale\n_START_PARAGRAPH_\nReizniece-Ozola sai FIDE-lt 1999. aastal naiste rahvusvahelise meistri ja 2001. aastal naiste suurmeistri nimetuse. Ta tuli kahel korral Euroopa noortemeistriks neidude U18 vanuseastmes (1998, 1999). Ta v\xc3\xb5itis noorte maailmameistriv\xc3\xb5istlustel kaks h\xc3\xb5bemedalit: 1995. aastal S\xc3\xa3o Louren\xc3\xa7os neidude U14 ja 1998. aastal Oropesa del Maris neidude U18 vanuseastmes. _NEWLINE_Ta on neljakordne L\xc3\xa4ti naiste malemeister (1998\xe2\x80\x932001). 2000. aastal m\xc3\xa4ngis ta New Delhis naiste maailmameistriv\xc3\xb5istluste turniiril (64 osav\xc3\xb5tjat, nokauts\xc3\xbcsteem), kus ta sai turniiritabelis 41. asetuse. Ta kaotas avaringis ja edasi ei p\xc3\xa4\xc3\xa4senud._NEWLINE_Reizniece-Ozola m\xc3\xa4ngis L\xc3\xa4ti naiskonna koosseisus 8 naiste maleol\xc3\xbcmpial (1998, 2000, 2004, 2006, 2010\xe2\x80\x932016) ja neljadel Euroopa naiste v\xc3\xb5istkondlikel meistriv\xc3\xb5istlustel (1999, 2001, 2011, 2015).\n_START_SECTION_\nIsiklikku\n_START_PARAGRAPH_\nTa on kolme t\xc3\xbctre ema. Aastal 2011 abiellus ta L\xc3\xa4ti investeeringute ja arengu fondi direktori Andris Ozolsiga. 29. jaanuaril 2013 s\xc3\xbcnnitas ta neljanda lapse \xe2\x80\x93 poja.'